|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 29. maijā** |  **Nr. GND/2025/** |
|  |  **(protokols Nr. ; .p.)** |

**Par grozījum****iem** **2018.gada 1.aprīļa deleģēšanas līgumā Nr. GND/9.13/18/351**

Gulbenes novada pašvaldība 2025. gada 24. aprīlī saņēma SIA “Gulbenes Energo Serviss”, reģistrācijas Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401 (turpmāk – Sabiedrība) 2025. gada 24. aprīļa vēstuli Nr. GES/2025/1.4/326 (Gulbenes novada pašvaldības dokumentu vadības sistēmā reģistrēts ar numuru GND/5.12/25/1516-S), kurā lūgts veikt grozījumus 2018. gada 1. aprīļa deleģēšanas līguma Nr. GND/9.13/18/351 (turpmāk – Deleģēšanas līgums) 1. pielikumā “Apsaimniekojamo objektu saraksts”, svītrojot dzīvojamo māju ar adresi Viestura iela 39, Gulbene, Gulbenes novads. Sabiedrība ar 2025. gada 7.maija vēstuli Nr. GES/2025/1.4/364 (Gulbenes novada pašvaldības dokumentu vadības sistēmā reģistrēts ar numuru GND/5.12/25/1647-S) precizēja 2025. gada 24. aprīlī Pašvaldībā iesniegtos dokumentus. Vēstulē Sabiedrība informē, ka 2025.gada 17.aprīlī notika kopsapulce par dzīvojamās mājas Viestura iela 39, Gulbene, Gulbenes novads, pilnvarotās personas ievelēšanu un pārvaldīšanas tiesību pārņemšanu, kuras rezultātā ar 75% balsu no visām dzīvokļu īpašnieku balsīm nolēma pārņemt dzīvojamās mājas Viestura ielā 39, Gulbenē, Gulbenes novadā, pārvaldīšanas tiesības un ievēlēt par pilnvaroto personu Iritu Antoņeviču. Turklāt vēstulē norāda, ka 2025. gada 1. maijā stājās spēkā minētās mājas dzīvokļu īpašnieku un pilnvarotās personas Iritas Antoņevičas, starpā noslēgtais dzīvojamās mājas pārvaldīšanas pilnvarojuma līgums.

Gulbenes novada pašvaldība 2025. gada 7. maijā saņēma Sabiedrības 2025. gada 7. maija vēstuli Nr. GES/2025/1.4/362 (Gulbenes novada pašvaldības dokumentu vadības sistēmā reģistrēts ar numuru GND/5.12/25/1633-S), kurā lūgts veikt Deleģēšanas līguma 1. pielikumā “Apsaimniekojamo objektu saraksts”, svītrojot dzīvojamo māju ar adresi Viestura iela 29, Gulbene, Gulbenes novads. Vēstulē informē, ka 2025. gada 10. aprīlī notika kopsapulce par dzīvojamās mājas Viestura iela 29, Gulbene, Gulbenes novads, pilnvarotās personas ievelēšanu un pārvaldīšanas tiesību pārņemšanu, kuras rezultātā ar 62,50% balsu no visām dzīvokļu īpašnieku balsīm nolēma pārņemt dzīvojamās mājas Viestura ielā 29, Gulbenē, Gulbenes novadā, pārvaldīšanas tiesības un ievēlēt par pilnvaroto personu Andi Bagdanaviču,. 2025. gada 1. maijā stājās spēkā minētās mājas dzīvokļu īpašnieku un pilnvarotās personas Anda Bagdanaviča, starpā noslēgtais dzīvojamās mājas pārvaldīšanas pilnvarojuma līgums.

Deleģēšanas līguma 9.1. apakšpunkts nosaka, ka Līgumu var grozīt tikai Pusēm vienojoties, izņemot gadījumus, kad grozījumi Līgumā izdarāmi saskaņā ar Latvijas Republikā spēkā esošajiem normatīvajiem aktiem, noformējot tos rakstveidā vai pamatojoties uz tiesas nolēmumu. Būtiskas Līguma sastāvdaļas var tikt grozītas tikai ar Pašvaldības domes sēdē pieņemtu lēmumu.

Pašvaldību likuma 10. panta pirmās daļas 21. punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 54. punkts nosaka, ka lēmumu par administratīvā līguma, deleģēšanas un līdzdarbības līguma noslēgšanu pieņem dome, savukārt 55. punkts nosaka, ka publisko tiesību līgumu pašvaldības vārdā paraksta domes priekšsēdētājs, ja dome nav lēmusi citādi.

Ņemot vērā minēto un saskaņā ar Pašvaldību likuma 10. panta pirmās daļas 21. punktu un 2018. gada 1. aprīļa deleģēšanas līguma Nr. GND/9.13/18/351 9.1. apakšpunktu, ņemot vērā Attīstības un tautsaimniecības komitejas ieteikumu, atklāti balsojot: ar \_\_\_ balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. IZDARĪT 2018. gada 1. aprīļa deleģēšanas līgumā Nr. GND/9.13/18/351 šādus grozījumus:
	1. ar 2025. gada 1. maiju svītrot 1. pielikuma tabulā “Apsaimniekojamo objektu saraksts” 37. un 39. punktu.
2. SLĒGT ar SIA “Gulbenes Energo Serviss”, reģistrācijas Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401, vienošanos par grozījumiem 2018. gada 1. aprīļa deleģēšanas līgumā Nr. GND/9.13/18/351 (pielikums).
3. Lēmuma izrakstu nosūtīt SIA “Gulbenes Energo Serviss” uz elektronisko adresi.

Gulbenes novada pašvaldības domes priekšsēdētājs A. Caunītis

Pielikums Gulbenes novada pašvaldības domes

2025. gada 29. maija lēmumam Nr. GND/2025/

**VIENOŠANĀS Nr.\_\_\_\_\_\_\_\_\_\_**

**par grozījumiem 2018. gada 1. aprīļa deleģēšanas līgumā Nr. GND/9.13/18/351**

Gulbenē 2025. gada \_\_\_. maijā

Gulbenes novada pašvaldība, reģistrācijas Nr. 90009116327, juridiskā adrese: Ābeļu iela 2, Gulbene, Gulbenes novads, LV-4401 (turpmāk – Pašvaldība), kuras vārdā saskaņā ar Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 55. punktu rīkojas domes priekšsēdētājs Andis Caunītis, no vienas puses, un

SIA “Gulbenes Energo Serviss”, reģistrācijas Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401 (turpmāk – Sabiedrība), tās valdes locekļa Riharda Korna personā, kurš rīkojas saskaņā ar statūtiem, no otras puses (katrs atsevišķi turpmāk – Puse, abi kopā turpmāk – Puses),

pamatojoties uz 2018. gada 1. aprīļa deleģēšanas līguma Nr. GND/9.13/18/351 (turpmāk – Līgums) 9.1. apakšpunktu, Gulbenes novada pašvaldības domes 2025. gada 29. maija lēmumu Nr. GND/2025/\_\_\_ “Par grozījumiem 2018. gada 1. aprīļa deleģēšanas līgumā Nr. GND/9.13/18/351” (protokols Nr. \_\_; \_\_ .p.), izsakot savu brīvu gribu, bez viltus, maldības un spaidiem, noslēdz šāda satura vienošanos par grozījumiem Līgumā (turpmāk – Vienošanās):

1. Puses vienojas svītrot Līguma 1. pielikuma tabulā “Apsaimniekojamo objektu saraksts” 37. un 39. punktu.
2. Visi citi Līguma noteikumi un nosacījumi paliek spēkā negrozīti un pilnā apjomā. Vienošanās kopā ar Līgumu veido vienotu, Pusēm juridiski saistošu dokumentu.
3. Vienošanās stājas spēkā brīdī, kad to parakstīja pēdējā no Pusēm, un ir piemērojama ar2025. gada 1. maiju.
4. Vienošanās sastādīta latviešu valodā uz 1 (vienas) lapas 2 (divos) eksemplāros, ar vienādu juridisko spēku, pa vienam eksemplāram katrai Pusei.
5. Pušu rekvizīti un paraksti:

|  |  |
| --- | --- |
| **SABIEDRĪBA** | **PAŠVALDĪBA** |
| **SIA “Gulbenes Energo Serviss”** | **Gulbenes novada pašvaldība** |
| Reģistrācijas Nr. 54603000121 | Reģistrācijas Nr. 90009116327 |
| Juridiskā adrese: Blaumaņa iela 56A, | Juridiskā adrese: Ābeļu iela 2, |
| Gulbene, Gulbenes novads, LV-4401 | Gulbene, Gulbenes novads, LV-4401 |
| AS “SEB banka” | AS “SEB banka” |
| Kods UNLALV2X | Kods UNLALV2X |
| Konta Nr. LV52UNLA0007000508105 | Konta Nr. LV03UNLA0050014339919 |

valdes loceklis domes priekšsēdētājs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 R. Korns A. Caunītis